|  |  |
| --- | --- |
|  |  |

 

Projektas finansuojamas Ekonomikos gaivinimo ir atsparumo didinimo plano „Naujos kartos Lietuva“ lėšomis

**PROJEKTAS NR. 09-033-P-0001 „NACIONALINĖS MEDICININIŲ VAIZDŲ ARCHYVAVIMO IR MAINŲ SISTEMOS IR JOS TEIKIAMŲ PASLAUGŲ PLĖTRA“**

Valstybės įmonė Registrų centras kartu su partneriais Lietuvos Respublikos sveikatos apsaugos ministerija, Valstybine ligonių kasa prie Sveikatos apsaugos ministerijos, Lietuvos sveikatos mokslų universiteto ligonine Kauno klinikomis, Viešąja įstaiga Vilniaus universiteto ligonine Santaros klinikomis, Viešąja įstaiga Respublikine Panevėžio ligonine bei Viešąja įstaiga Klaipėdos universiteto ligonine įgyvendina projektą Nr. 09-033-P-0001 „Nacionalinės medicininių vaizdų archyvavimo ir mainų sistemos ir jos teikiamų paslaugų plėtra“ (toliau – Projektas).

Projektas įgyvendinamas pagal 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“.

**Projekto tikslas** – padidinti nacionalinės medicininių vaizdų archyvavimo ir mainų sistemos MedVAIS ir jos teikiamų elektroninių paslaugų efektyvumą.

**Pagrindinė Projektu sprendžiama problema** - esami MedVAIS funkcionalumai neatitinka jos naudotojų ir duomenų teikėjų – asmens sveikatos priežiūros įstaigų – poreikių. Sprendžiamą problemą lemia 6 pagrindiniai veiksniai:

Funkcionalumų ribotumas.

Techniniai veikimo trūkumai.

Esamas medicininio vaizdo pateikimo algoritmas.

Nelanksčios naudotojų teisių valdymo taisyklės.

Talpos trūkumas saugoti naujų tipų medicininius vaizdus ir MedVAIS naudotis reikšmingam skaičiui naujų ESPBI IS naudotojų.

Teisinio reguliavimo medicininių vaizdų srityje trūkumai.

Dėl šių veiksnių ne visi duomenys apie PSDF lėšomis apmokėtus medicininius vaizdus yra prieinami MedVAIS, dėl ko nėra užtikrinta prieiga prie jų sveikatos priežiūros paslaugų teikimo procesuose ar pakartotiniam naudojimui.

**Projekto tikslinė grupė** – gydytojai radiologai, radiologijos technologų, gydytojai, naudojantys medicininius vaizdus paciento sveikatos priežiūros paslaugų teikimo procesuose, VLK ir SAM specialistai, sprendžiantys PSDF lėšų efektyvaus naudojimo klausimus, ir patys pacientai, kuriems sukuriami medicininiai vaizdai.

**Planuojami Projekto pokyčio rezultatai:**

Užtikrintas efektyvus visų Lietuvos Respublikos ambulatorinių ir stacionarinių asmens sveikatos priežiūros įstaigų, naudojančių e. sveikatos produktus, MV saugojimas ir archyvavimas.

Sudaryta galimybė visoms viešojo sektoriaus Lietuvos Respublikos ambulatorinių ir stacionarinių asmens sveikatos priežiūros įstaigoms susipažinti su visais paciento medicininiais vaizdais ir kurti juos.

**Projekto įgyvendinimo laikotarpis** – nuo 2024 m. rugsėjo 2 d. iki 2026 m. balandžio 30 d.

**Projekto vertė** – 8 285 841,51 Eur (iš jų 1 261 140,96 Eur PVM).